recursal/SuperWikiNEXT-32B huggingface dataset:
**சங்கமித்ரர்** என்பவர் மகாயான பௌத்தம் என்ற பௌத்த மதப்பிரிவின் சோழநாட்டுத் தலைவராவார். இலங்கையைச் சேர்ந்த மகாயான பௌத்தம் பிரிவைச் சேர்ந்த பிக்குக்கள் இலங்கையிலிருந்து தேரவாத பௌத்தம் பிரிவைச் சேர்ந்த பிக்குக்களால் கோதாபயன் (பொ.பி. 254 - 267) காலத்தில் நாடுகடத்தப்பட்டனர். இதை கண்டிப்பதற்காகவும் இலங்கையில் மகாயான பௌத்தத்தை பரப்புவதற்காகவும் சங்கமித்ரர் கோதாபயன் அரண்மனைக்குச் சென்று அங்கிருந்த தேரவாத பௌத்த பிக்குகளிடம் சமயவாதம் செய்து வென்றார். அந்த பிக்குகளையும், கோதாபயன் மற்றும் அவன் இரு மகன்களான முதலாம் சேட்டதிச்சன், மகாசேனன் என்பவர்களை மகாயான பௌத்தத்தைத் தழுவச் செய்தார். அதன் பிறகே கோதாபயனின் முதல் மகனான சேட்டதிச்சன் இலங்கைக்கு அரசனானான். அதனால் மித்ரர் சேட்டனுக்கு குருவானாலும் இருவருக்கும் பகை இருந்தது. அதனால் சங்கமித்ரர் இவனது ஆட்சியில் சோழ நாட்டிலேயே இருந்தார். ஆனால் மகாசேனன் தன் அண்ணன் போல் அல்லாமல் சங்கமித்ரர் மகாயான பௌத்தத்தை இலங்கையில் பரப்புவதற்கு பேருதவிகளை செய்தான். சங்கமித்ரர் கையாலேயே இவனுக்கு முடிசூட்டப்பட்டதும் குறிப்பிடத்தக்கது.

மூலநூல்
-------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
**இரட்டை உப்புகள்** *(Double salts)* ஒன்றுக்கு மேற்பட்ட நேர்மின் அயனிகள் அல்லது எதிர்மின் அயனிகளைப் பெற்றிருக்கும். ஒரே அயனி அணிக்கோவை மதிப்புடன் படிகமான இரண்டு வேறுபட்ட உப்புகளைச் சேர்த்து இரட்டை உப்புகள் தயாரிக்கப்படுகின்றன. பொதுவாய்ப்பாடு MIMIII[SO4]2•12H2O) என்றுள்ள படிகாரங்கள் அல்லது பொதுவாய்ப்பாடு [MI]2MII[SO4]2•6H2O) என்றுள்ள அல்லது M2M'(SeO4)2(H2O)6 தட்டோன் உப்புகள், பொட்டாசியம் சோடியம் டார்டரேட்டுகள், அம்மோனியம் இரும்பு(II) சல்பேட்டு மற்றும் புரோம்லைட்டுகள் இரட்டை உப்புக்கு உதாரணங்களாகும்.

இரட்டை உப்புகள் அணைவு உப்புகளிலிருந்து வேறுபட்டனவாகும். தண்ணிரில் கரையும்பொழுது ஒரு இரட்டை உப்பு முழுவதுமாக பிரிகையடைந்து எளிய மூலக்கூறுகளாகப் பிரிந்துவிடும். ஆனால் அணைவு உப்புகளின் அயனிகள் பிரிகையடையாது. உதாரணமாக என்ற KCeF4 இரட்டை உப்பு தண்ணீரில் கரைந்து K+, Ce3+ மற்றும் F−அயனிகளாகப் பிரிகிறது. ஆனால் K4[YbI6] என்ற அனைவு உப்பு தண்ணீருடன் சேரும்போது [YbI6]4− அயனித் தொகுதியாகவே உள்ளது. எனவே அணைவு அயனிகளை வாய்ப்பாட்டில் எழுதும்போது சதுர அடைப்புக் குறிக்குள் "[ ]" எழுதப்படுவது முக்கியமாகும்.

பொதுவாக இவ்வாறு உருவாக்கப்படும் இரட்டை உப்புகளின் பண்புகள் அவற்றின் கூறுகளான தனி உப்புகளின் பண்புகளை ஒத்திருக்கும் என்று கருதமுடியாது.

மேற்கோள்கள்
-----------

* Chr. Balarew - Mixed Crystals and Double Salts between Metal (II) Salt Hydrates. Z. Krist. 181, 35-82 (1987).
**இரட்டை-ஆற்றல் எக்சு-கதிர் உறிஞ்சுமையளவியல்** (*Dual-energy X-ray absorptiometry*, **டெக்சா**, *DXA*, முன்னர் *DEXA*) என்பது நிறமாலைப் படிமவியலைப் பயன்படுத்தி எலும்பின் கனிமப்பொருள் அடர்த்தியை (BMD) அளவிடும் முறையாகும். வெவ்வேறு ஆற்றல் மட்டங்களைக் கொண்ட இரண்டு எக்சு-கதிர்கள் நோயாளியின் எலும்புகளுக்குள் செலுத்தப்படுகின்றன. மென் திசு உறிஞ்சுதல் வெளியகற்றப்படும் போது, ஒவ்வொரு கற்றையையும் எலும்பு உறிஞ்சுவதிலிருந்து எலும்பின் கனிமப்பொருள் அடர்த்தி கணிக்கப்படுகிறது. இம்முறை எலும்பு அடர்த்தி அளவீட்டுத் தொழிநுட்பத்தில் மிகவும் பரவலாகப் பயன்படுத்தப்படுகிறது.

டெக்சா ஊடறிதல் பொதுவாக எலும்புப்புரை நோயைக் கண்டறிந்து, அதனைப் பின்பற்றப் பயன்படுகிறது. இதற்கு மாறாக அணுக்கரு எலும்பு ஊடறிதல் எலும்புகளின் சில வளர்சிதை மாற்ற நோய்களுக்கு உணர்திறன் கொண்டது, இதன் போது எலும்புகள் நோய்த்தொற்றுகள், எலும்பு முறிவுகள் அல்லது கட்டிகளிலிருந்து குணமடைய முயல்கின்றன.

மேற்கோள்கள்
-----------

1. ↑  "Dual Energy X ray Absorptiometry - Bone Mineral Densitometry". International Atomic Energy Agency. 2017-08-07. 20 April 2012 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***டெக்சா***   
என்பதின் ஊடகங்கள் உள்ளன. 

* Non-invasive testing of bone density explained பரணிடப்பட்டது 2021-09-18 at the வந்தவழி இயந்திரம்
* Information for patients, from RSNA
* Bone Densitometry explained
**ஆஷிஷ் ஷர்மா** ஆகஸ்டு 30, 1984 இல் ஜெய்ப்பூரில் பிறந்தார். இவர் ஒரு விளம்பர நடிகர் மற்றும் தொலைக்காட்சி நடிகருமாவார். இவர் 2010ஆம் ஆண்டு இமேஜின் தொலைக்காட்சியில் **குனாஹன் கா தேவதா (Gunahon Ka Devta)** என்ற தொடரின் மூலம் தொலைக்காட்சியில் அறிமுகமானார். அதன் பிறகு சந்திரகுப்த மௌரியா தொடரில் நடித்தார். மேலும் ராஜ் தொலைக்காட்சி யில் ஒளிபரப்பாகும்அழகிய லைலா தொடரில் ருத்ரா என்ற வேடத்தில் நடித்தார். தற்போது ஸ்டார் விஜய் தொலைக்காட்சியில் ஒளிபரப்பாகும் சீதையின் ராமன் என்ற தொடரில் ராமனாக நடிக்கிறார்.

ஆரம்பகால வாழ்க்கை
-----------------

ஆஷிஷ் ஷர்மா மற்றும் அவரது மனைவி அர்ச்சனா
இவர் ஆகஸ்டு 30, 1984 இல் ஜெய்ப்பூரில் பிறந்தார். இவர் இந்திய சர்வதேசப் பள்ளியில் கல்வி பயின்றார். பின்னர் அவர் தேசிய ஃபேஷன் தொழில்நுட்ப நிறுவனத்தில், ஃபேஷன் வடிவமைப்பில் ஒரு பட்டம் பெற்றார். இவர் தனது தாயாருடனும் மற்றும் அவரது மூத்த சகோதரருடனும் வாழ்கிறார். இவரது சகோதரர் ஒரு கணினிப் பயிற்சியாளராக உள்ளார்.

இவர் குனாஹன் கா தேவதா என்ற தொடரில் தன்னுடன் ஜோடியாக நடித்த அர்ச்சனாவைக் காதலித்து 2013ஆம் ஆண்டு திருமணம் செய்து கொண்டார்.

தொழில்
------

இவர் 2010ஆம் ஆண்டு இமேஜின் டிவியில் குனாஹன் கா தேவதா என்ற தொடரின் மூலம் சின்னத்திரையில் அறிமுகமானார். அதன் பிறகு 2011ஆம் ஆண்டு இமேஜின் டிவியில் சந்திரகுப்த மௌரியா என்ற தொடரில் நடித்தார். இவர் 2011ஆம் ஆண்டு பாலிவுட்ல் லவ் செக்ஸ் அவுர் தோக்கா (Love Sex aur Dhokha) என்ற திரைப்படத்தில் நடித்தார். 2012ம் ஆண்டு ராப் சே சோஹ்னா இஷ்க் (Rab Se Sohna Isshq) என்ற தொடரில் நடித்தார்.

தற்பொழுது கலர்ஸ் டிவியில் ரங் ரசியா என்ற தொடரில் ருத்ரா என்ற வேடத்தில் நடிக்கின்றார்.

சின்னத்திரை
-----------

* 2010-2011 குனஹோன் க தேவ்ட
* 2011-2012 சந்திரகுப்தா மவுரியா
* 2012-2013 ராப் சே சொஹ்ன இச்ஷ்க்
* 2014 அழகிய லைலா
* 2015 துஜே நாராஸ் நஹி ஜிந்தகி
* 2015-2016 - சீதையின் ராமன்
* 2018 பிரித்வி வல்லப்

திரைப்படம்
----------

* 2011 லவ் செக்ஸ் ஆர் தொக்ஹா

குறிப்புகள்
-----------

* பரணிடப்பட்டது 2014-02-18 at the வந்தவழி இயந்திரம்
**புதிய தலைமுறைக் கல்வி** இந்தியாவில், தமிழ்நாடு, சென்னையிலிருந்து, கல்வி மற்றும் வேலைவாய்ப்பிற்காக வெளிவந்து கொண்டிருந்த வாரப் பத்திரிகையாகும். 2020 ஜூன் 31 தேதியோடு இப்பத்திரிகை நிறுத்தப்பட்டுவிட்டது.

#### வரலாறு

புதிய தலைமுறை இதழோடு இணைப்பிதழாக வந்து கொண்டிருந்த புதிய தலைமுறைக் கல்வி, 2010 ஆகஸ்டில் தனி வார இதழாக வெளிவர ஆரம்பித்தது. அப்போது அதன் ஆசிரியராக மாலனும், இணையாசிரியராக பொன்.தனசேகரனும் பொறுப்பேற்றுக்கொண்டு வார இதழை நடத்தினர். ஒவ்வொரு வாரமும் திங்கள் கிழமை அன்று கடைகளில் கிடைக்கும்படி இந்த இதழ் வெளிவந்து கொண்டிருந்தது.

சிறப்பாக வெளிவந்து கொண்டிருந்த புதிய தலைமுறைகல்வி இதழின் நிறுவனமானது, கொரோனாவினைக் காரணம் காட்டி 2020, மார்ச் மாத இறுதியில் அச்சிதழை நிறுத்திக்கொண்டது. ஏப்ரல், மே, ஜூன் வரை மின்னிதழ்களாக வெளிவந்த புதிய தலைமுறைக் கல்வி இதழ், 2020 ஜூன் 31 தேதியோடு, தனது இதழை முற்றிலுமாக நிறுத்திவிட்டது. இனி அச்சிதழும், மின்னிதழும் வராது என்று புதிய தலைமுறை குழுமம் அறிவித்ததோடு, ஆசிரியர் குழுவினரில் பலரையும் வீட்டுக்கு அனுப்பிவிட்டது. இதன் ஆசிரியராக இருந்த பெ.கருணாகரன் ‘கல்கோனா’ என்ற மின்னிதழைத் தொடங்கி நடத்தி வருகிறார். இதன் தலைமை உதவி ஆசிரியராக இருந்த மோ.கணேசன் வாலு டிவி என்ற யூடியூப் தொலைக்காட்சியைத் தொடங்கி நடத்திவருகிறார்.

நிர்வாகம்
---------

#### நிர்வாக ஆசிரியர்

* ஆர். பி. சத்திய நாராயணன்

#### ஆசிரியர்

* பெ. கருணாகரன்

#### துணை ஆசிரியர்

* சுந்தரபுத்தன்

#### தலைமை உதவி ஆசிரியர்

* மோ.கணேசன்

#### முன்னாள் ஆசிரியர்கள்

* மாலன் (நாராயணன்)
* பொன் தனசேகரன்

#### முன்னாள் உதவி ஆசிரியர்

* ஜி. மீனாட்சி

அலுவலகம்
--------

24, ஜி.என். செட்டி சாலை, த.பெ.இலக்கம். 4990, சென்னை - 600017

உள்ளடக்கம்
----------

இவ்விதழில் கல்வி முறை, தொழில் வாய்ப்புகள், புலமைப்பரிசில் வழங்கல் போன்ற பலதரப்பட்ட தகவல்கள் உள்ளடக்கப்பட்டுள்ளன.

மேலும் பார்க்க
--------------

* புதிய தலைமுறை (இதழ்)
* புதிய தலைமுறை (தொலைக்காட்சி)
* புதுயுகம் தொலைக்காட்சி

மேற்கோள்கள்
-----------

வெளி இணைப்புகள்
---------------

* புதிய தலைமுறை இணையதளம்
**ஆஷா சுரேஷ் நாயர்**, சிறு வயதிலிருந்தே மலையாளக் கோயில்களில், கேரள பாரம்பரிய உடை அணிந்து, கைகளில் இடக்கை ஏந்தி, கருவறை வாசல் படியில் நின்று சோபன சங்கீதம் பாடல்களை பாடிக்கொண்டே இடக்கை கருவியை இசைப்பவர். கேரளாவின் திருச்சூர் மாவட்டம், இரிஞ்ஞாலகுடாவில் பிறந்த ஆஷாவின் தந்தை சுரேஷ் நாயர் வணிகக் கப்பலில் பணிபுரிந்து ஓய்வு பெற்றவர். ஆஷா ஏழு வயதிலிருந்த் சோபன சங்கீதம் மேதை பி. நந்த குமாரிடம் பயிற்சி பெற்றார்.

அர்ப்பணிப்பு மற்றும் இடைவிடாத பயிற்சி மூலம் ஆஷா சங்கீத சோபனக் கலையில் தேர்ச்சி பெற்றார். இவர் பல ஆண்டுகளாக கோயில்களில் கையால் இடக்கை தோலிசைக் கருவியை இசைத்துக்கொண்டே சோபன சங்கீதம் பாடி வருகிறார். கோவிட்-19 பெருந்தொற்று காலத்தில் இவர் மெய்நிகர் பாராயணம் தான் அவரை முக்கியத்துவம் பெறச் செய்தது. கோவிட்-19 பெருந்தொற்று முழுஅடைப்பின் போது இவர் 200 மெய்நிகர் தளங்களில் சங்கீத சோபனம் நிகழ்ச்சிகளை நடத்தியுள்ளார்.

இரிஞ்சாலக்குடாவில் உள்ள கிறிஸ்ட் கல்லூரியில் நூலக அறிவியலில் முதுகலைப் பட்டம் பயின்று வரும் ஆஷா, கோவிட் தொற்று பூட்டுதல் நீக்கப்பட்டதில் இருந்து பல கோயில்களிடமிருந்து சங்கீதம் சோபனம் நிகழ்ச்சி நடத்த அழைப்பு வந்ததாக கூறுகிறார்.

அவர் சமீபத்தில் தனது தந்தை சுரேஷ் குமார் எழுதிய பாடல் வரிகளுக்கு குரல் கொடுக்கும் வீடியோ ஆல்பத்தை வெளியிட்டார். திருச்சூர் மாவட்டத்தின் இரிஞ்ஞாலகுடா அருகில் உள்ள கூடல்மாணிக்கம் கோயில் பிரதான தெய்வமான சங்கமேஷனுக்கு அர்ப்பணிக்கப்பட்ட பிரார்த்தனை பாடல்கள் இந்த ஆல்பத்தில் உள்ளது. இவருக்கு கோழிக்கோடு பல்கலைக்கழகம் 2019ல் கலாத்திலகம் விருது கௌரவித்தது.

இதனையும் காண்க
--------------

* சோபன சங்கீதம்
* இடக்கை
* கூடல்மாணிக்கம் கோயில்

வெளி இணைப்புகள்
---------------

* ஆஷா சுரேஷ் குமாரின் சோபன சங்கீதம் - காணொளி
* ஆஷா சுரேஷ் நாயர் பெற்ற பாராட்டுச் சான்றிதழ்கள்

மேற்கோள்கள்
-----------

1. ↑  Christ College, Irinjalakuda
2. ↑  24-year-old Asha creates history by performing Sopana Sangeetham songs penned by her father
3. ↑  When music opens up new frontier
**இரஞ்சித் பாலகிருஷ்ணன்** (Ranjith Balakrishnan) (பிறப்பு: செப்டம்பர் 5, 1964) ஒரு மூத்த இந்திய திரைப்பட இயக்குனரும், திரைக்கதை எழுத்தாளரும், தயாரிப்பாளரும், மலையாளத் திரைப்படத்துறையில் பணியாற்றும் நடிகருமாவார். 2001 ஆம் ஆண்டில் வெளியான "தேவாசுரம்" படத்தின் தொடர்ச்சியாக "இராவணப்பிரபு" என்ற படத்தில் இவர் இயக்குநராக அறிமுகமானார். இவரது படங்களான "திரக்கதா" மற்றும் "இந்தியன் ரூபாய்" முறையே 2008 மற்றும் 2011 ஆம் ஆண்டுகளில் மலையாளத்தில் சிறந்த திரைப்படத்திற்கான தேசிய திரைப்பட விருதினை வென்றன.

ஆரம்ப கால வாழ்க்கை
------------------

இரஞ்சித் கேரளாவின் கோழிக்கோட்டில் உள்ள பாலுசேரியில் பிறந்தார். 1985 ஆம் ஆண்டில் திருச்சூரில் அமைந்துள்ள கோழிக்கோடு பல்கலைக்கழகத்தில் பட்டம் பெற்றார்.

மேற்கோள்கள்
-----------

1. ↑  "56th National Film Awards" பரணிடப்பட்டது 3 மார்ச் 2016 at the வந்தவழி இயந்திரம். Public Information Bureau. Retrieved 2 March 2011.

வெளி இணைப்புகள்
---------------

* ஐ.எம்.டி.பி இணையத்தளத்தில் Ranjith
* 'Cinema of Malayalam' profile
* School of Media

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**கரிநாள்** என்பது நல்ல நிகழ்வுகளைச் செய்ய ஏற்ற நாள் இல்லை என்பது சோதிட நம்பிக்கை. *கரிநாள்* என்றால் *நஞ்சு* என்று பொருள்படும். எனவே இந்த நாட்களை ஒதுக்கிவிடும்படி பஞ்சாங்கங்களும் சோதிடர்களும் பரிந்துரைக்கிறார்கள்.இந்த நாளைப் பஞ்சாங்காதி எனும் நூலில் குறிப்பிடப்பட்டுள்ளது. இந்த நாளை தனிய நாட்கள் என்றும் கூறுகிறார்கள்

தமிழ்ப் பஞ்சாங்கம்
------------------

ஒவ்வொரு தமிழ் மாதத்திலும் கரிநாள் வரும். ஒவ்வொரு தமிழ் மாதத்திலும் இந்த இந்த தேதிகள் கரிநாட்கள் என்று சுட்டிக் காட்டப்பட்டுள்ளன. இந்தத் தமிழ்த் தேதிகள் மாறாதனவாகும். எந்த ஒரு தமிழ் ஆண்டுக்கும் இது பொருந்தும். எடுத்துக்காட்டாக, தை மாதம் 1, 2, 3, 11, 17 ஆகிய தேதிகள் கரிநாட்களாகும். இவை மாறவே மாறா.

பட்டியல்
--------

ஒவ்வொரு தமிழ் மாதத்திலும் வரும் கரிநாட்களின் பட்டியல் கீழே தரப்பட்டுள்ளது.

| எண் | தமிழ் மாதம் | தேதி (கள்) |
| --- | --- | --- |
| 1 | சித்திரை | 6,15 |
| 2 | வைகாசி | 7, 16, 17 |
| 3 | ஆனி | 1,6 |
| 4 | ஆடி | 2, 10, 20 |
| 5 | ஆவணி | 2, 9, 28 |
| 6 | புரட்டாசி | 16, 29 |
| 7 | ஐப்பசி | 6, 20 |
| 8 | கார்த்திகை | 1, 4, 10, 17 |
| 9 | மார்கழி | 6, 9, 11 |
| 10 | தை | 1, 2, 3, 11, 17 |
| 11 | மாசி | 15, 16, 17 |
| 12 | பங்குனி | 6, 15, 19 |
|

1. ↑  தினமலர் பக்திமலர் 30-07-2015 பக்கம் 8
**சுபாசு கெய்சிங்** (Subhash Ghisingh 22 சூன் 1936–29 ஜனவரி 2015) என்பவர் கோர்க்கர்களுக்குத் தனி மாநிலம் வேண்டும் என ஒரு இயக்கத்தைத் தொடங்கியவர்.

இளமைக் காலம்
------------

இந்தியாவில் தார்ஜிலிங் மாவட்டத்தில் தேயிலைத் தோட்டத்தில் பிறந்தார். படையில் கோர்க்கர் ரைபிள்ஸில் சேர்ந்தார். படையில் பணியாற்றும்போதே 1959 இல் பள்ளிப் படிப்பை முடித்தார். 1960 இல் படையை விட்டு வெளியேறினார்.
திந்தரிய தொடக்கப்பள்ளியில் ஆசிரியராகப் பணியில் சேர்ந்தார்.
1961 இல் கல்லூரியில் மாணவராகச் சேர்ந்தார். அங்கு கல்லூரி முதல்வரோடு சண்டை ஏற்பட்டதால் கல்லுரியிலிருந்து விலகினார். தார்ஜிலிங் அரசுக் கல்லூரியில் 1963 இல் புகுமுக வகுப்பில் பட்டம் பெற்றார். இரண்டாம் ஆண்டு இளங்கலை வகுப்பில் படிக்கும்போது அரசியல் போராட்டத்தில் கைது செய்யப்பட்டார். படிப்பைக் கைவிட்டார். தருண் சங்கத்தில் சேர்ந்து தன் அரசியல் வாழ்க்கையைத் தொடங்கினார்.

கூர்க்காலாந்து போராட்டம்
------------------------

1968 இல் சுபாசு கெய்ஸிங் நீலோ ஜண்டா என்ற ஓர் அரசியல் அமைப்பை தோற்றுவித்தார். 1979 ஏப்பிரல் 22 இல் தார்ஜிலிங்கில் நேபாள மொழி பேசுகிற மக்களுக்காகத் தனி மாநிலம் ஏற்படுத்தவேண்டும் என்ற கோரிக்கையை முன் வைத்தார். பின்னர் கூர்க்கா தேசிய விடுதலை முன்னணி என்ற அமைப்பை உருவாக்கினார். கூர்க்காலாந்து என்ற தனி மாநிலம் வேண்டும் என்ற கோரிக்கையை இந்த முன்னணி முன் வைத்துப் பல போராட்டங்களை நடத்தியது. வன்செயல்களும் நிகழ்ந்தன. இதன் விளைவாக 1988 ஆக்சுடு 22இல் ஓர் உடன்பாடு எட்டப்பட்டது. அதன்படி தார்ஜிலிங் கூர்க்கா மலை கவுன்சில் என்னும் பெயரில் தன்னதிகார அமைப்பு ஒன்று உருவானது. இந்தக் கவுன்சிலுக்கு பொருளாதாரம்,
கல்வி, சுற்றுலா போன்ற துறைகளில் சில அதிகாரங்கள் வழங்கப்பட்டன. சுபாசு கெய்சிங் தலைமையில் இருந்த முன்னணிக் கட்சி மூன்று முறை வெற்றி பெற்றதால்
இவர் கவுன்சிலின் தலைவராக இருந்தார்.

இதனையும் காண்க
--------------

* கூர்க்கா தேசிய விடுதலை முன்னணி
* கூர்க்காலாந்து பிரதேச நிர்வாகம்
* கோர்க்கா ஜனமுக்தி மோர்ச்சா

மேற்கோள்
--------

1. ↑  Paul, Bappaditya. "Gorkhaland is my monkey". *Perspective*. The Statesman, 11 January 2007. 12 மார்ச் 2012 அன்று மூலம் பரணிடப்பட்டது. 17 ஜூலை 2017 அன்று பார்க்கப்பட்டது. Italic or bold markup not allowed in: `|publisher=` (உதவி)
2. ↑
நடுங்கமுவா இராசா தனது இரண்டாவது உரிமையாளரிடம் விடைபெறுகிறது. இந்த படம் 1978 ஆம் ஆண்டில் ஹொரானாவிலுள்ள வாவ்லுகலா தோட்டத்திலுள்ள ஹெர்பர்ட் விக்ரமசிங்கவின் இல்லத்தில் எடுக்கப்பட்டது
**நடுங்கமுவ ராஜா** (*Nadungamuwa Raja*) ( சிங்களம் :නැදුන්ගමුව රාජා) என்பது இந்தியாவின் மைசூரில் 1953களில் பிறந்த இந்திய யானையாகும்.இலங்கையின் கண்டியில் நடைபெற்ற ஏசல ஊர்வலத்தின் புத்தரின் புனிதப்பல் அடங்கிய புனித கலசத்தைத் தாங்கிச் செல்லும் பணியை தற்போது வரை தொடர்கிறது. இது, ஆசியாவின் மிக நீளமான தந்தங்களைக் கொண்டது.

இது, மைசூர் மகாராஜாவால் வழங்கப்பட்ட இரண்டு யானைக் கன்றுகளில் ஒன்றாகும். அவரது உறவினரின் நீண்டகால நோயைக் குணப்படுத்தியதற்காக மரியாதை செலுத்தும் விதமாக பிலியந்தலை, நிலாமகாரை கோயிலில் வசித்த மூத்த பூர்வீக மருத்துவர் துறவிக்கு மைசூர் மகாராஜா இந்த யானையை பரிசளித்தார். 1978 ஆம் ஆண்டில் இந்த யானை தனது இரண்டாவது உரிமையாளரிடமிருந்து (பாண்டராகமாவின் முன்னாள் நாடாளுமன்ற உறுப்பினர்) ஹெர்பர்ட் விக்ரமசிங்க என்பவரிடமிருந்து நடுங்கமுவா பகுதியைச் சேர்ந்த அந்தக் காலத்தின் சிறந்த ஆயுர்வேத மருத்துவராக இருந்த (யானையின் தற்போதைய உரிமையாளர் டாக்டர் ஹர்ஷா தர்மவிஜயாவின் தந்தை) தர்மவிஜய வேத ராலகாமியால் கையகப்படுத்தப்பட்டது. அப்போதிருந்து யானைக்கு அது வசிக்கும் கிராமமான நடுங்கமுவா எனப் பெயரிடப்பட்டது.

மேலும் காண்க
------------

* இராசா
* அயந்துதுவா இராசா
* மில்லங்கோடா இராசா

மேற்கோள்கள்
-----------


* Miru (19 August 2012). "Nadungamuwa Raja,A Symbol of Majesty". *Sunday Observer*. Archived from the original on 22 பிப்ரவரி 2014. .
* Madurapperuma, Ajith (15 July 2012). "අටවැනි වරටත් දළදා කරඬුව වැඩම කරවන නැදුන්ගමුවේ රාජා" (in si). *Lankadeepa*. Archived from the original on 22 ஜனவரி 2014. .
* Wenasa. "Nadungamuwa Raja (Dev Pura Athun)" (in si). ITN. .
**ஆஷ் ஷர்கியா பிராந்தியம்** (*Ash Sharqiyah Region*, அரபு மொழி: ٱلْمِنْطَقَة ٱلشَّرْقِيَّة‎, romanized: *Al-Minṭaqah Ash-Sharqiyyah* ' கிழக்கு மண்டலம் ' ) என்பது ஓமான் சுல்தானகத்தின் முன்னாள் பிராந்தியம் ஆகும். இது ஓமானின் கிழக்கு பிராந்தியம் ஆகும். ஆஷ்-ஷர்கியாவின் தலைநகராக சுர் உள்ளது. 28 அக்டோபர் 2011 அன்று ஆஷ் ஷர்கியா பிராந்தியமானது ஆஷ் ஷர்கியா வடக்கு ஆளுநரகம் என்றும் ஆஷ் ஷர்கியா தெற்கு ஆளுநரகம் என்றும் இரண்டாக பிரிக்கப்பட்டது.   

ஆஷ் ஷர்கியா மண்டலம் பதினொரு மாகாணங்களை உள்ளடக்கியதாக இருந்தது. அவை சுர், இப்ரா, அல்-முதாயிபி, அல்-கமில் வால்-வாஃபி, ஜலான் பானி பு ஹாசன், ஜலான் பானி பு அலி, வாடி பானி காலித், தேமா வா தையீன், பிடியா, அல் கபில் மற்றும் மாசிரா என்பவாகும்.  இதன் முக்கிய மாநகரங்களாக சுர் மற்றும் இப்ரா இருந்தன.

வரலாறு
------

### தொல்லியல்

2019 நவம்பரில், 50-80 சதுர மீட்டர் பரப்பளவு கொண்ட 45 நன்கு பாதுகாக்கப்பட்ட கல்லறைகள் மற்றும் இரும்பு காலத்தின் துவக்ககாலம் வரையிலான ஒரு குடியிருப்பு போன்றவற்றை அல்-முடாபியில் ஓமான் மற்றும் ஐடல்பேர்க் பல்கலைக்கழகத்தின் தொல்லியல் ஆயாவாளர்களால் கண்டுபிடிக்கப்பட்டது. இந்த இடம் செப்பு சுரங்கத்தில் பணிபுரியும் சுரங்கத் தொழிலாளர்களுக்கு சொந்தமானது என்று தொல்லியல் ஆயாவாளர்கள் கருதினர்.

சூழலியல்
--------

குறிப்பாக சுற்றுலா ஆர்வம் மிக்க இடங்களாக கடற்கரை பகுதிகள் உள்ளன. இதில் ராஸ் அல்-ஆத் மற்றும் ரௌஸ் அல்-கைமாவின் ( அரபு மொழி: رَأْس ٱلْغَيْمَة‎ ) மட்டு நிலங்கள் அடங்கும். இந்த இரண்டு இடங்களுக்கிடையில் கடற்கரையின் நீளம் 42 கி.மீட்டர்கள் (26 மைல்கள்) ஆகும். இந்தியப் பெருங்கடலின் தோணியாமைகளுக்கு இப்பகுதி மிக முக்கியமான முட்டையிடும் இடமாகும். இப்பகுதியில் 13,000 ஆமைகள் ஆண்டுதோறும் ஒவ்வொன்றும் 80 முதல் 100 முட்டைகள் வரை தனித்தனியாக இடுகின்றன.  ஓமானின் பிராந்திய நகராட்சிகள், சுற்றுச்சூழல் மற்றும் நீர் அமைச்சகம் இந்த தளத்தை நிர்வகிக்கிறது, இது சுல்தானகத்தின் மிக முக்கியமான இயற்கை காப்பகங்களில் ஒன்றாகும்.

குறிப்புகள்
-----------

1. ↑  Alimsk (2013-12-20). "Wadi Bani Khalid & Wadi Hawer". Oman Tripper. 2018-03-25 அன்று பார்க்கப்பட்டது.
2. ↑  Pedro. "Visiting Wadi Bani Khalid, Oman: A Desert Paradise". Travel With Pedro. 2018-03-25 அன்று பார்க்கப்பட்டது.
3. 1 2 3  Babu Thomas (Web developer or designer). "Governorates of Sultanate Of Oman". Omanet.om. 2013-12-08 அன்று மூலம் பரணிடப்பட்டது. 2013-06-09 அன்று பார்க்கப்பட்டது.
4. 1 2  "Seven new divisions created in Oman". Khaleej Times. 2011-10-28. 2013-05-24 அன்று மூலம் பரணிடப்பட்டது. 2013-06-09 அன்று பார்க்கப்பட்டது.
5. ↑  Seven governorates, officials named
6. ↑  "Iron Age Tombs Discovered in Oman | ARCHAEOLOGY WORLD" (ஆங்கிலம்). 2020-09-17 அன்று பார்க்கப்பட்டது.
7. ↑  Rouchiche, S. (October 2003). *Role of Planted Forests and Trees Outside Forests in Sustainable Forest Management* (Rome (Italy): Forestry Department, Food and Agriculture Organization, October 2003), 10. Retrieved 2008-04-20.
பீனைல் தையோசயனேட்டும் பீனைல் ஐசோதையோசயனேட்டும் சமபகுதியங்களாகும்.
**கரிம தையோசயனேட்டுகள்** (*Organic thiocyanates*) என்பவை RSCN என்ற வேதி வினைக்குழுவைக் கொண்டுள்ள அனைத்து கரிமச் சேர்மங்களையும் குறிக்கும். இந்த கரிம வேதி வினைக்குழு கந்தகத்துடன் இணைந்திருக்கும். R−S−C≡N கட்டமைப்பில் ஒரு S–C ஒற்றைப் பிணைப்பும் ஒரு C≡N முப்பிணைப்பும் இடம்பெற்றிருக்கும்.

கரிம தையோசயனேட்டுகள் மதிப்புமிக்க கட்டுமானத் தொகுதிகளாகும். பல்வேறு கந்தகம் கொண்ட வேதி வினைக்குழுக்களையும் சாரக்கட்டமைப்புகளையும் இவை திறமையாக அணுக அனுமதிக்கின்றன.

தயாரிப்பு
---------

கரிம தையோசயனேட்டுகள் தயாரிப்புக்கான பல தொகுப்பு வழிகள் உள்ளன. அவற்றில் ஆல்கைல் ஆலைடுகள் மற்றும் கார தையோசயனேட்டுகள் ஆகியவற்றுக்கு இடையே நடைபெறும் வினை மிகவும் பொதுவானதாகும். ஐசோபுரோப்பைல் புரோமைடுடன் கொதிக்கும் எத்தனாலில் உள்ள சோடியம் தையோசயனேட்டை சேர்த்து சூடுபடுத்தினால் ஐசோபுரோப்பைல் தையோசயனேட்டு உருவாகும் வினையை இதற்கு உதாரணமாகக் கூறலாம். இந்த பாதையின் முக்கிய சிக்கல் ஆல்கைல் ஐசோதையோசயனேட்டு உருவாக்கம் ஆகும். இவை ஐசோதையோசயனேட்டு வழித்தோன்றல்களைக் கொடுக்க முனைகின்றன.

சில கரிம தையோசயனேட்டுகள் கரிமகந்தகச் சேர்மங்களின் சயனேற்ற வினையின் மூலம் உருவாக்கப்படுகின்றன. சல்பீனைல் குளோரைடுகளும் (RSCl) தையோசல்பேட்டுகளும் RSSO3−) கார உலோக சயனைடுகளுடன் வினைபுரிந்து முறையே குளோரைடு மற்றும் சல்பைட்டின் இடப்பெயர்ச்சியுடன் தையோசயனேட்டுகளைக் கொடுக்கின்றன.

அரைதையோசயனேட்டுகள் பெரும்பாலும் தையோசயனோசனேற்றம் மூலம் பெறப்படுகின்றன. அதாவது தையோசயனோசனின் வினைமூலம் பெறப்படுகின்றன. எலக்ட்ரான் மிகு அடி மூலக்கூறுகளுக்கு இந்த வினை சாதகமானதாக இருக்கும்.

வினைகள்
-------

கரிம தையோசயனேட்டுகள் இரைம்சுநேடர் தையோகார்பமேட்டு தொகுப்பு வினையில் தையோகார்பமேட்டுகளாக நீராற்பகுப்பு செய்யப்படுகின்றன.

இதையும் காண்க
-------------

* மெத்தில் தயோசயனேட்டு

மேற்கோள்கள்
-----------

1. 1 2  R. G. Guy (1977). "Syntheses and Preparative Applications of Thiocyanates". in Saul Patai. *Cyanates and Their Thio Derivatives: Part 2, Volume 2*. PATAI'S Chemistry of Functional Groups. பக். 619–818. doi:10.1002/9780470771532.ch2. பன்னாட்டுத் தரப்புத்தக எண்:9780470771532.
2. ↑  Castanheiro, Thomas; Suffert, Jean; Donnard, Morgan; Gulea, Mihaela (2016-02-01). "Recent Advances in the Chemistry of Organic Thiocyanates". *Chem. Soc. Rev.* **45** (3): 494–505. doi:10.1039/c5cs00532a. பன்னாட்டுத் தர தொடர் எண்:1460-4744. பப்மெட்:26658383.
3. ↑  "Synthesis of thiocyanates".
4. ↑  R. L. Shriner (1931). "Isopropyl Thiocyanate". *Organic Syntheses* **11**: 92. doi:10.15227/orgsyn.011.0092.
வில்லியம் டாம்பியர் என்பவரால் 1699 இல் வரையப்பட்ட புதிய ஒல்லாந்தின் ஒரு பகுதியின் வரைபடம்
**புதிய ஒல்லாந்து** (*New Holland*, டச்சு: *Nova Hollandia*) என்பது ஆத்திரேலியத் தீவுக் கண்டத்திற்கு சூட்டப்பட்ட வரலாற்று நோக்கிலான பெயர். முதன் முதலில் ஆத்திரேலியாவை 1644 ஆம் ஆண்டில் ஏபெல் டாசுமான் என்ற டச்சு கடற்பயணி டச்சு மாகாணமான ஒல்லாந்தின் பெயரால் *Nova Hollandia* (*நோவா ஓலாண்டியா*) என்ற பெயரில் அழைத்தார். இப்பெயர் 180 ஆண்டுகளாக அந்நாட்டிற்கு நிலைத்திருந்தது.

வில்லியம் டாம்பியர் (1651-1715) என்ற ஆங்கிலேய மாலுமி இப்பகுதிக்கு சென்று இப்பெயரைத் தனது ஆய்வுகளில் பயன்படுத்தியிருந்தார்.

1788 ஆம் ஆண்டில் இக்கண்டத்தின் கிழக்குக் கரையில் நியூ சவுத் வேல்சில் ஆங்கிலேயக் குடியேற்றம் துவங்கிய காலத்திலிருந்து நியூ சவுத் வேல்சுடன் இணைக்கப்படாத ஏனைய பகுதிகளையே புதிய ஒல்லாந்து என்ற பெயரில் அழைத்தனர். இதனால் இப்போதைய மேற்கு ஆத்திரேலியாவே புதிய ஒல்லாந்து என்ற அழைக்கப்பெற்றது.

மத்தியூ பிலிண்டேர்சு (1774-1814) முழுக்கண்டத்திற்கு *ஆசுத்திரேலியா* என்ற பெயரில் அழைக்கப்பட வேண்டும் எனக் காலனித்துவ அரசிற்குப் பரிந்துரைத்தார். இப்பரிந்துரை அக்காலத்தில் ஏற்றுக் கொள்ளப்படாவிடினும், பின்னர் 1824 ஆம் ஆண்டில் ஐக்கிய இராச்சியத்தினால் ஆசுத்திரேலியா என்ற பெயர் அதிகாரபூர்வமாக ஏற்றுக் கொள்ளப்பட்டது.

நெதர்லாந்தில் 19ம் நூற்றாண்டின் இறுதிவரையில் இக்கண்டம் *Nieuw Holland* என்ற பெயரில் அழைக்கப்பட்டு வந்தது குறிப்பிடத்தக்கது.

குறிப்புகள்
-----------

1. ↑  Dampier, William,(1981) *A voyage to New Holland : the English voyage of discovery to the South Seas in 1699* edited with an introduction by James Spencer. Gloucester : Alan Sutton. ISBN 0904387755
**கரிம வேதி வினைகள்** அல்லது **சேதன இரசாயனத் தாக்கங்கள்** (*organic reactions*) என்பது கரிமச் சேர்மங்களில் நடைபெறும் தாக்க வகைகளாகும். இவற்றை இருவகைகளாகப் பிரிக்கலாம். அவையாவன:

* கூட்டல் தாக்கம்
* பிரதியீட்டுத் தாக்கம் என்பனவாகும்.

கூட்டல் தாக்கம்
---------------

சேதனச் சேர்வையுடன் தாக்கி தாக்கத்திலீடுபட்டு அதனுடன் சேருமாயின் அது கூட்டல் தாக்கம் எனப்படும்.

பிரதியீட்டுத் தாக்கம்
---------------------

சேதனச் சேர்வையுடன் தாக்கி தாக்கத்திலீடுபட்டு அதிலுள்ள ஒரு அணு அல்லது அணுக்கூட்டத்துக்குப் பதிலாக அது பிரதியிடப்படுமாயின் அது பிரதியீட்டுத் தாக்கம் எனப்படும்.

இவற்றை பின்வருமாறு மூன்றாகவும் வகைப்படுத்தலாம். அவையாவன:

* கருநாட்டத் தாக்கம்
* இலத்திரனாட்டத் தாக்கம்
* சுயாதீன மூலிகத் தாக்கம் என்பனவாகும்.

கருநாட்டத் தாக்கம்
------------------

சேதனச் சேர்வையொன்றுடன் கருநாடியொன்று தாக்கமுற்று விளைவை உண்டாக்குமாயின் அது கருநாட்டத் தாக்கம் எனப்படும். இங்கு கருநாடி என்பது எதிரேற்றம் பெற்ற துணிக்கைகளாகும்.

இலத்திரனாட்டத் தாக்கம்
----------------------

சேதனச் சேர்வையொன்றுடன் இலத்திரனாடியொன்று தாக்கமுற்று விளைவை உண்டாக்குமாயின் அது இலத்திரனாட்டத் தாக்கம் எனப்படும். இங்கு இலத்திரனாடி என்பது நேரேற்றம் பெற்ற துணிக்கைகளாகும்.

சுயாதீன மூலிகத் தாக்கம்
-----------------------

சேதனச் சேர்வையொன்றுடன் சுயாதீன மூலிகமொன்று தாக்கமுற்று விளைவை உண்டாக்குமாயின் அது சுயாதீன மூலிகத் தாக்கம் எனப்படும். இங்கு சுயாதீன மூலிகம் என்பது தனியிலத்திரனைக் கொண்ட (சுயாதீன இலத்திரன்) துணிக்கைகளாகும்.

| * பா
* உ
* தொ
கரிம வேதியியல் கோட்பாடுகள் |
| --- |
| 
* அரோமாட்டியம்
* சகப் பிணைப்பு
* வேதி வினைக்குழு
* கரிமப் பொருட்களைப் பெயரிடுதல்
* கரிமச் சேர்மம்
* கரிம வேதி வினை
* கரிமத்தொகுப்பு
* நிறமாலையியல்
* முப்பரிமாண வேதியியல்

 |
உடற்பயிற்சி,உடல் நிலைத்தகுதி 
உடல் நலத்தகுதி என்பதை முழுநலம் என்று பொருள் கொள்ளலாம்.முழுநலம் உடல் உறுதியினால் மட்டும் வருவதல்ல. வேலை செய்யும் திறமை, தசைகளின் வலிமை, தசைகளின் திறன், மூட்டுக்களின் இயக்கம், மன அமைதி இவை அனைத்தும் சேர்ந்ததுதான் முழுநலம் எனப்படுகிறது.

அன்றாட வேலைகளைச் செய்யும்போது சோர்வின்றி செய்வதற்கான திறன் இருத்தல் வேண்டும். சுவாச உறுப்புகளும், இதயமும் நன்றாக இயங்கும்போது இந்த திறன் அதிகரிக்கும். மூச்சு வாங்குதல், படபடப்பு, அதிக வியர்வை, மயக்கம் போன்ற அடையாளங்கள் வேலை செய்யும் முழுநலனுக்கு எதிரானவை.ஒரு தசை அல்லது பல தசைகள் இணைந்து வலிமையை வெளிப்படுத்தலாம். அசையாத பொருளின்மீது சக்தியை செலுத்துவது ஐசோமெட்ரிக் உறுதி என்றும் அசையும் பொருளின்மீது சக்தியை வெளிப்படுத்துவது ஐசோடோனிக் உறுதி என்றும் வகைப்படுத்தலாம்.

நம் உடலின் எளிதான இயக்கங்களுக்கு மூட்டுகள் அவசியமானவை. மூட்டுக்களைச் சுற்றியுள்ள தசைகளின் உறுதியைப் பொறுத்து மூட்டுக்களின் அசைவுகள் அமைகின்றன. உடற்பயிற்சி மூலம் இந்த தசைகளுக்கு உரமேற்றலாம். உறுதியான உடலுக்கு ஈடாக அமைதியான மனம் அவசியம். எண்ணங்கள், உணர்ச்சிகள் இவையெல்லாம் கட்டுப்பாட்டில் இருத்தல் வேண்டும்.

ஒரு தூண்டுதலுக்கு நம்முடைய உடல் எவ்வளவு வேகமாக, எவ்வளவு சக்தியுடன் வினைபுரிகிறது என்பதும் கூட முழுநலனின் ஒரு கூறுதான். நம்முடைய உடலின் முழுநலன் சிறுவயதில் குறைவாகவும், வாலிபத்தில் உச்சத்திலும், 60 வயதிற்குமேல் குறைவாகவும் இருக்கும். 10முதல் 14 வயதுகளில் முழுநலன் வேகமாக இருக்கும்.20 வயதுகளில் உறுதி இருக்கும்.30 முதல் 40 வயதுகளில் வேலைசெய்யும் திறன் உச்சத்தில் இருக்கும்.40 வயதுக்கு மேல் வேகம், உறுதி ஆகியவை குறையும்.

ஆண்களுக்கு வேகமும், உறுதியும் அதிகம்.பெண்களுக்கு தொடர்ந்து வேலை செய்யும் திறன் அதிகம்.ஆண்களின் உடல் உறுதி பெண்களின் உடல் உறுதியைக் காட்டிலும் 30 முதல் 50 சதவீதம் அதிகமாக இருக்கும். நோய்களாலும், சரிவிகித உணவு இன்மையாலும், எடை குறைவுபடுவதாலும், எடை அதிகமாக இருப்பதாலும் முழுநலம் பாதிக்கப்படுகிறது. நிம்மதியான தூக்கம் உடல்திறனை அதிகமாக்குகிறது. தூக்கத்தினால் தசைகளின் திசுக்களில் தேங்கிவிட்ட கழிவுகள் நஞ்சுகள் வெளியேற்றப்படுகின்றன. பழுதுபட்ட திசுக்கள் புதுப்பிக்கப்படுகின்றன.
**நடுக்காவேரி ஹரிபிர்மேசுவரர் மற்றும் லெட்சுமி நாராயண பெருமாள் கோயில்** தமிழ்நாட்டில் தஞ்சாவூர் மாவட்டம், நடுக்காவேரி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

பெயர்க்காரணம்
-------------

இவ்வூருக்கு வந்த ஒரு மன்னர் 'கா' ஆகிய சோலைகளின் நடுவில், வெளியே வரத் தெரியாமல் அகப்பட்டுக்கொண்டதால் நடுக்காவேரி என்றழைத்ததாகக் கூறுவர். தேவாரப்பாடல்கள் பெற்ற திருக்காட்டுப்பள்ளி மற்றும் திருவையாறு ஆகிய தலங்களுக்கு இடையில் அமைந்திருப்பதால் அவ்வாறு அழைக்கப்ப்டுவதாகவும் கூறப்படுகிறது.

கோயில் அமைப்பு
--------------

இக்கோயிலில் ஸ்ரீ ஹரிபிர்மேசுவரர் சுவாமி, லெட்சுமிநாராயணபெருமாள், ஸ்ரீ சௌந்தரநாயகி சன்னதிகளும், சத்யாசடமகரிஷி, மகாகணபதி, சுப்பிரமணியர், சண்டிகேஸ்வரர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஆவணி மாதம் கோகுலாஷ்டமி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  முனைவர் சோ.கண்ணதாசன், நடுக்காவேரி அருள்மிகு அரிபிரம்மேசுவரர் திருக்கோயிலும் பதிற்றுப்பத்தந்தாதியும், செல்லதங்கம் பதிப்பகம், நாட்டார் தெரு, நடுக்காவேரி 613 101, தஞ்சாவூர் மாவட்டம், 2017
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வைரவன் சுதர்மன்** (பிறப்பு: ஆகத்து 28 1928 தமிழ்நாடு தேவகோட்டையில் பிறந்த இவர் அங்கே தனது ஆரம்பக் கல்வியைக் கற்று பின்னர் உயர்நிலைக் கல்வியை மலேசியாவின் கோலப்பிலாவிலும், குளுவாங்கிலும் பெற்றார்.

தொழில்
------

தமிழ், ஆங்கிலம், மலாய், சீனம், இந்தி போன்ற மொழிகளில் நன்கு தேர்ச்சிபெற்ற இவர் சிங்கப்பூர் விமான நிலையத்தில் சுமார் 24 ஆண்டுகள் பணியாற்றி ஓய்வுபெற்றார்.

பதவிகள்
-------

இவர் சிங்கப்பூர் எழுத்தாளர் சங்கத்தின் செயலவை உறுப்பினராகவும், துணைத்தலைவராகவும், மாதவி இலக்கிய மன்றத் துணைத் தலைவராகவும் பதவி வகித்தார். நேதாஜி சுபாஸ் சந்திரபோல் அடைத்த இந்திய தேசிய ராணுவம், தொழிற்சங்கம், பொதுவுடைமை இயக்கம் மலாயன் இந்தியன் காங்கிரஸ் போன்றவற்றிலும் இவர் இடம்பெற்றிருந்தார்.

இலக்கியப் பணி
-------------

1946ல் எழுதத் தொடங்கிய இவர் கவிதை, கட்டுரை, பயணக் கட்டுரை போன்றவற்றை எழுதியுள்ளார்.

எழுதியுள்ள நூல்கள்
------------------

* யார் குற்றவாளி?
* சமூகமா? சம்பிரதாயமா?
* நினைவலைகள்
* சமயத்தால் ஓர் உலகம்
* உலக வரலாற்றுத் தோற்றக் கூறுகளும் மனித நேயமும்
* சிங்கப்பூரும் தமிழரும்
* இனிய நினைவுகள்
* எண்ண அலைகள்
* சுழலுகின்ற உலகில் சுற்றுகின்ற வாழ்க்கை

பெற்ற விருதுகளும் கௌரவங்களும்
-----------------------------

இவரது ‘வரலாற்று நினைவுகள்’ எனும் நூலுக்காக தமிழக அரசின் பாராட்டுச் சான்றிதழ் (1991)

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
எலேயன் டேவிட்சன், 2009 ஆம் ஆண்டு உலகில் அதிக உடல் துளையிட்டுக்கொண்ட பெண்
**உடல் துளையிடுதல்** (*Body piercing*) என்பது இரு பாலரும் ஏற்றுக்கொண்ட ஒரு நடைமுறை பழக்கம் ஆகும். இது பல நூற்றாண்டுகளாக பல நாடுகளில் இருந்து வருகிறது. உடல் துளையிடுதல் சில நேரங்களில் ஆபத்தானதாக இருந்தாலும் மக்களிடையே இது உள்ள பழக்கமாக இருந்து வருகிறது. இம்முறையில் உடல் பாகத்தில் துளையிட்டு அணிகலன்கள் அணிவது என ஒரு பண்பாடாக இருக்கிறது.

தமிழரும் உடல் துளையிடுதலும்
---------------------------

மூக்குத்தி அணிந்த இந்திய பெண்
தமிழ் மக்களிடையே மத நம்பிக்கை சார்ந்ததாகவும் கலாச்சார பண்பாடு சார்ந்ததாகவும் உடல் துளையிடும் பழக்கம் பல நூற்றாண்டுகளாக நடைமுறையில் இருந்து வருகிறது.

### காது குத்துதல்

தோடு
தமிழர் மரபில் குழந்தை பிறந்த பதினோராம் மாதம் அல்லது ஒன்று, மூன்று, ஐந்து என ஒற்றைப்படை வயதில் **காது குத்துதல்** என்ற சடங்கை இருபாலருக்கும் செய்விக்கின்றனர். 

### மூக்கு குத்துதல்

முதன்மைக் கட்டுரை: மூக்கு குத்துதல்
மூக்குத்தி அணிந்திருக்கும் தமிழ்ப் பெண்
### அலகு குத்துதல்

முதன்மைக் கட்டுரை: அலகு குத்துதல்
அலகு குத்துதல்

மேலைநாடுகளில் உடல் துளையிடுதல்
------------------------------

மேலைநாடுகளில் உடல் துளையிடுதல் அழகுக்காகவும் அழகு கலைக்காகவும் அம்மக்கள் இதை செய்கின்றனர்.

* மூக்கை துளையிடுதல்
* காதை துளையிடுதல்
* நாவை துளையிடுதல்
* மேல் உதடு துளையிடுதல்
* கீழ் உதடு துளையிடுதல்
* தொப்புளை துளையிடுதல்
* மார்பக துளையிடுதல்

உடலை துளையிடுவதற்கான காரணம்
---------------------------

* பரம்பரை வழக்கங்கள்
* அழகியல்
* பிரசித்தி பெற்ற கலாச்சாரம்
* மூடநம்பிக்கைகள்
* நினைவூட்டல்

பக்கவிளைவுகள்
-------------

துளையிடுவதினால் உடலில் பல பக்கவிளைவுகள் ஏற்படுகிறது. அவைகள் முறையே

* நீண்ட கால வலி
* உடல் ஒவ்வாமை
* உலோகம் அணிவதால் சிலருக்கு உலோக ஒவ்வாமை
* தோல் ஒவ்வாமை
* நீண்ட கால வடுக்கள்
* சீழ்படிந்த கட்டி
* குறுமணிகள்(கிரானுலோமா) உருவாதல்

மேற்கோள்கள்
-----------

1. ↑  "*தமிழரும் உடல் துளையிடுதலும்*".
2. ↑  "பக்கவிளைவுகள்1".
3. ↑  "பக்கவிளைவுகள்2".
**பானியம் வுப்பு வனஜா பாய்** (Panyam Vuppu Vanaja Bai நவம்பர் 27, 1930 – ஆகஸ்டு 10, 2007) இவா் ஒரு இந்திய சமூக செயற்பாட்டாளர், சிந்தனையாளர், சமூக ஆர்வலர், இந்திய தேசிய காங்கிரஸ் கட்சியின் தீவிர அரசியல் தலைவா். அவள்எ ளியவருக்கு கல்வி அளித்தல், கிராமப்புற மேம்பாடு, பெண்கள் முன்னேற்றம் எனப் பல துறைகளில் அவள் ஈடுபட்டவராவார். அவள் மகிளா சமாஜத்தின் நிறுவனர் ஆவார்.

ஆரம்ப வாழ்க்கை
--------------

வனஜா பாய் நவம்பர் 27, 1930 இல் சென்னை மாகாணத்தில் பிறந்தார். அவளை தந்தை, பல்லாய் வெங்கட சுபா ராவ், பிரித்தானிய ஆட்சி காலத்தில் சென்னை மாகாணத்தில் ஒரு சிவில் ஊழியராகப் பணியாற்றினார்.

தொழில்
------

வனஜா பாய் நல்வாழ் கூட்டுறவு சங்கத்தின் நிறுவனர் மற்றும் பன்யாமில் உள்ள சாரதா மகிளா மண்டலத்தின் தலைவராகவும் இருந்தார். அவள் குண்டக்கல் ரயில்வே பிரிவு குழுவில் உறுப்பினராகவும், சர்க்கரை தொழிற்சாலை இயக்குநராகவும், பன்யாம் கிராம பஞ்சாயத்தின் உறுப்பினராகவும் இருந்தாா்.

கர்னூல் மாவட்டத்தின் மாவட்ட காங்கிரஸ் குழு உறுப்பினர். கர்னூல் மாவட்டத்தில் இந்திய தேசிய காங்கிரஸ் (INC) ஸ்தாபிக்கப்பட்டதில் அவளை பங்கு குறிப்பிடத்தக்கது. அவள் இந்திய தேசிய காங்கிரஸ் இன் சார்பில் மகளிர் மேம்பாடு மற்றும் ஊரக வளர்ச்சி பற்றி மைசூாில் உரை நிகழ்தினாா்.

பன்யாம் கிராம வளர்ச்சிக்காகத் தனது பல நிலங்களை நன்கொடையாக அளித்தார். கர்னூலில் இந்திய தேசிய காங்கிரஸ் குழுவின் உறுப்பினராகப் பணியாற்றும் போது அவள் ஐ.என்.சி யின் தலைமையில் சமூக பிரச்சினைகளைக் குறித்து ஆண்டுதோறும் மாநாடுகள் நடத்தினார், மேலும் பல உரையாடல்களை நிகழ்த்தினாா். அவள் ஒரு மற்றும் தாழ்த்தப்பட்ட சாதிகள் கல்வி கற்கும் தனது முயற்சிகளுக்கு அவள் மிகவும் அறியப்பட்டவராக திகழ்ந்தாா்.

மகிளா சமாஜம்
------------

ஏப்ரல் 16, 1962 இல், வனஜா பாய் மகிளா சமாஜம் (மகளிர் மேம்பாட்டு சங்கம்) என்ற அமைப்பை உருவாக்கினார். அதில் அவள் முதல் தலைவராகவும், பொருளாளராகவும் இருந்தார்.

மேற்கோள்கள்
-----------

1. ↑  Ajīta Kaura,Arpana Cour (1976). *Directory of Indian Women Today, 1976*. India International Publications. பக். 434. .
2. ↑  Ajīta Kaura,Arpana Cour (1976). *Directory of Indian Women Today, 1976*. India International Publications. பக். 434. .
3. ↑  Ajīta Kaura,Arpana Cour (1976). *Directory of Indian Women Today, 1976*. India International Publications. பக். 434. .
4. ↑   *Business India, Issues 469-473*. A. H. Advani. 1996. .
5. ↑  India. Office of the Registrar General, P. Padmanabha. *Census of India, 1971: Mysore, Part 2, Volume 2*. Manager of Publications - Karnataka (India). .
6. ↑  India. Central Social Welfare Board. Research, Evaluation, and Statistics Division, Central Social Welfare Board (India). Research, Evaluation, and Statistics Division, Leela Moolgaokar,1979 (1979). *Directory of Social Welfare Agencies in India, Andhra Pradesh, Volume 2*. Research, Evaluation, and Statistics Division, Central Social Welfare Board - Charities. பக். 1167. .
7. ↑   *Social Welfare,Volumes 23-24*. Central Social Welfare Board. 1978. பக். 28. .
**கரிசூழ்ந்த மங்கலம் கரிசூழ்ந்தநங்கையம்மன் கோயில்** தமிழ்நாட்டில் திருநெல்வேலி மாவட்டம், கரிசூழ்ந்த மங்கலம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரிசூழ்ந்த நங்கையம்மன் சன்னதியும், விநாயகர், சுப்பிரமணியர், சிவலிங்கம், நந்தி, செண்பகவல்லி அம்மன், வேதாளம், பைரவர், தளவாய் மாடசுவாமி, துர்க்கையம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**உப்பு படர்தல்** (Salt fingering) என்பது ஒரு கலவையான செயல்முறை ஆகும். சூடான உப்பு நீரானது குளிர்ந்த நன்னீருடன் கலக்கும் நிகழ்வே உப்பு படர்தல் அல்லது படிதல் ஆகும். இது இரட்டை பரவலின் உறுதியற்ற தன்மைக்கு உதாரணமாகவும் விளங்குகிறது. இது ஒப்பீட்டளவில் சூடான உப்பு நீர் ஒப்பீட்டளவில் குளிர்ந்த, புதிய நீரோடு கலக்கும்போது நிகழ்கிறது. உவர் நீரை விட சூடான நீர் எளிதில் பரவுகிறது என்ற தத்துவத்தின் அடிப்படையில் இச்செயல்பாடு நிகழ்கிறது. வெதுவெதுப்பான, உப்பு நிறைந்த தண்ணீரின் ஒரு சிறிய பகுதி, குளிர்ந்த, புதிய நீர்ப்பகுதியில் கீழ்நோக்கி மூழ்கி, அதன் உப்பை இழக்கும் முன் அதன் வெப்பத்தை இழந்து விடுகிறது. இதன் காரணமாக, அதைச் சுற்றியுள்ள தண்ணீரை விட அதிக அடர்த்தியான நீர்ப்பகுதியானது மேலும் கீழ்நோக்கிச் செல்கிறது. அதேபோல், குளிர்ந்த, புதிய நீரின் ஒரு சிறிய பகுதி மேல்நோக்கி இடம்பெயர்ந்து, சுற்றியுள்ள நீரிலிருந்து பரவுவதன் மூலம் வெப்பத்தைப் பெறுகிறது, இது சுற்றியுள்ள நீரை விட இலகுவானதாக மாற்றும், மேலும் மேலும் இது உயரச் செல்லும். முரண்பாடாக, வெப்பநிலையை விட உப்புத்தன்மை குறைவாகவே பரவுகிறது என்பது உப்பு படர்தலால் ஏற்படும் கொந்தளிப்பு காரணமாக வெப்பநிலையை வேறுபாட்டை விட உவர்தன்மை மிகவும் திறனுடன் கலக்கிறது என்பதாகும். 

1960 ஆம் ஆண்டில் புளோரிடா மாநிலப் பல்கலைக்கழகத்தின் பேராசிரியர் மெல்வின் ஸ்டெர்ன் கணித ரீதியாக உப்புப் படர்தலை முதன்முதலில் விவரித்தார், மேலும் செயல்முறையின் முக்கியமான கள அளவீடுகள் வூட்ஸ் ஹோல் ஓசியானோகிராஃபிக் இன்ஸ்டிடியூஷனின் ரேமண்ட் ஸ்மிட் மற்றும் சியாட்டில் வாஷிங்டன் பல்கலைக்கழகத்தின் மைக் கிரெக் மற்றும் எரிக் குன்ஸே ஆகியோரால் செய்யப்பட்டன. கரீபியன் கடலில் உப்பு படர்தலுக்கான ஒரு சுவாரசியமான பகுதி காணப்படுகிறது, அங்கு நூற்றுக்கணக்கான கிலோமீட்டர்கள் வரை நீட்டிக்கப்படும் ஒரு சில மீட்டர் தடிமன் கொண்ட நன்கு கலந்த அடுக்குகளின் "படிக்கட்டு" உருவாக்கத்திற்கு இதுவே காரணமாகும்.

மேற்கோள்கள்
-----------

* Gregg, M.C. (1988). Mixing in the thermohaline staircase east of Barbados. In Small Scale Turbulence and Mixing in the Ocean, eds. J.C.J. Nihoul and B.M. Jamart, Elsevier Oceanography Ser. 46, 453-470.
* Kunze, Eric, (1987). Limits on growing, finite–length salt fingers: A Richardson number constraint. Journal of Marine Research. 45, 533-556.
* Schmitt, Raymond W. The Ocean's Salt Fingers. Scientific American, May 1995, pp. 70–75.
* Turner, J.S. (1973). Buoyancy effects in fluids. Cambridge University Press, pp. 251–287 (chapter 8).
* Stern, Melvin E. (1960). The "salt-fountain" and thermohaline convection. Tellus, 12,172-175.
* Stommel, H. Arons, A.B. & Blanchard, D. (1956). An oceanographic curiosity: the perpetual salt fountain. Deep-Sea Research, 3,152-153.

வெளி இணைப்புகள்
---------------

* Salt Fingering
**பெய்ரூத் கவர்னரேட்** (*Beirut Governorate*, அரபு : محافظة بيروت‎ , Muhāfazat Bayrūt பிரெஞ்சு மொழி: *Gouvernorat De Beyrouth* ) என்பது லெபனானின் ஆளுநரகம் எனப்படும் மாகாணம் ஆகும். இது ஒற்றை மாவட்டத்தையும் ஒற்றை நகரமான பெய்ரூத்தையும் கொண்டுள்ளது. இந்த நகரம் அளூநரகத்தின் தலைநகரமாகவும், லெபனானின் தலைநகரமாகவும் உள்ளது.

இந்த ஆளுநரகத்தின் பரப்பளவு 19.8 கிமீ 2 ( புறநகர் விடுத்து) ஆகும். இது பரப்பளவில் சிறியதாக இருந்தபோதிலும், இதன் பொருளாதார, அரசியல், கலாச்சார, சமூக நடவடிக்கைகளின் காரணமாக லெபனானில் மிக முக்கியமான பிராந்தியமாக கருதப்படுகிறது. பெய்ரூத்தின் ஆளுநராக பாரம்பரிய வழக்கத்தின் படி கிரேக்க மரபுவழி திருச்சபையைச் சேர்ந்தவராகவும், மேயராக சுன்னி முஸ்லீமும் தேர்ந்தெடுக்கப்படுகின்றனர். மத்திய கிழக்கில் பெய்ரூத் சமய ரீதியாக மிகவும் வேறுபட்ட நகரமாக அறியப்படுகிறது. பெய்ரூத் மற்றும் அதன் புறநகர்ப் பகுதிகளில் ( கிரேட்டர் பெய்ரூத் ) சுமார் 2.5 மில்லியன் மக்கள் வாழ்கின்றனர்.

 பெய்ரூட் வானளாவிகள்

நகரங்கள்
--------

* பெய்ரூத் ( கிரேட்டர் பெய்ரூத் )

சமயம்
-----











பெய்ரூத் ஆளுநரகத்தில் சமயம்

  சுன்னி இசுலாம் (49%)  சியா இசுலாம் (16%)  டுரூஸ் (1%)  ஆர்மீனிய திருத்தூதர் திருச்சபை (9%)  ஆர்மேனிய கத்தோலிக்கர் (1.8%)  மரோனைட் கிறித்தவம் (6%)  கிரேக்க மரபுவழி கிறிஸ்தவம் (8%)   கிரேக்க கத்தோலிக்க கிறிஸ்தவம் (4.2%)  சிரியாக் கிறித்தவர்கள் (2.5%)  சிறுபான்மையினர் (2.5%)

பெய்ரூத் கவர்னரேட் என்பது ஒரு சிறிய புவியியல் பகுதியில் பல சமயத்தினரைக் கொண்ட ஒரு மாறுபட்ட ஆளுநரகமாகும். இந்த எண்ணிக்கை பெய்ரூத்தில் வாக்களிக்க தகுதியுள்ள வாக்காளர்களின் எண்ணிக்கையை அடிப்படையாக கொண்டது.

| * பா
* உ
* தொ
லெபனான் லெபனானின் ஆளுநரகங்கள் |
| --- |
| 
* அக்கார்
* பால்பெக் ஹெர்மல்
* பெய்ரூத்
* பெக்கா
* லெபனான் மலை
* நபாதி
* வடக்கு
* தெற்கு

 |
**சிவன் கோயில், சேந்தமங்கலம்** என்பது தமிழ்நாட்டின் நாமக்கல் மாவட்டம் சேந்தமங்கலம் என்னும் ஊரில் அமைந்துள்ளது. கோயிலின் அருகே பெரிய தெப்பக்குளம் உள்ளது.

ஆலய வரலாறு
----------

சேந்தமங்கலத்தை ஆண்ட சோமபுரி ராஜா என்னும் மன்னனால் இந்தக் கோவில் கட்டப்பட்டது.

தெய்வங்கள்
----------

* விநாயகர்
* முருகன் உடன் வள்ளி, தெய்வானை
* தட்சணாமூர்த்தி
* காலபைரவர்
* விஷ்ணு துர்க்கை
* சரஸ்வதி
* பிரம்மா
* 63 நாயன்மார்கள்

வழிபடும் முறை
-------------

இக்கோயிலின் கோபுரத்தினை கடந்து சென்றதும், அங்கிருக்கும் கொடிமரத்தினை வணங்க வேண்டும். அதன் அருகே இருக்கும் பலிபீடத்தினை வணங்கி, அதில் தீய எண்ணங்களை பலியிடுவதாக நினைத்துக் கொள்ள வேண்டும். பின்பு கன்னி விநாயகரை வணங்க வேண்டும். தோப்புக்கரணமும், தலையில் குட்டியும் வணக்கம் செய்யலாம். விநாயகப் பெருமானை வணங்கிய பின்பு நந்தி தேவரிடம் சென்று மூலவரை தரிசிக்க அனுமதி தர வேண்டும். அதன் பிறகு மூலவரையும், அம்பாளையும் வணங்க வேண்டும். பின்பு கோஷ்டத்தில் உள்ள நடராஜர், திருமால் மற்றும் பிரம்மா போன்றோரை வணங்க வேண்டும். கோஷ்டத்தில் உள்ள விஷ்ணு துர்க்கையை வணங்கும் போது சண்டிகேசுவரை சிவாலயத்தில் எவ்வித பொருட்களையும் எடுத்து செல்லவில்லையென கூறி வணங்க வேண்டும். பின்பு பரிவார தேவதைகளான வள்ளி தெய்வானைமுருகன், நடராஜர் மற்றும் இதர தெய்வங்களை வணங்கி, நவகிரத்தையும் வணங்கலாம். சிவாலயங்களில் அனைத்து தெய்வங்களையும் வணங்கியபின்பு சிறிது நேரம் அமர்ந்து செல்வதை பக்தர்கள் வழக்கமாகக் கொண்டுள்ளார்கள். சிவாலயத்தில் சிவபெருமானை வழிபட்ட பின்பு அவர் பக்தர்களின் துணைக்காக சிவகணங்களை உடன் அனுப்பவதாகும். இவ்வாறு அமர்ந்து செல்லும் போது சிவகணங்கள் மீண்டும் சிவாலயத்திற்கு சென்று விடுகின்றன என்பதும் நம்பிக்கையாகும். ஏதேனும் வேலையாக அமராமல் சென்றால் சிவகணங்கள் பக்தர்களின் பாதுகாப்பிற்காக வரும் என்றும் நம்புகின்றனர்.

பூஜைகள்
-------

தினமும் காலை, மாலை வேளைகளில் பூஜை நடைபெறும்.

* தமிழ்ப் புத்தாண்டு
* ஆங்கிலப் புத்தாண்டு
* பிரதோஷம் வழிபாடு,
* சிவராத்திரிவழிபாடு ,
* வைகாசி விசாகம்வழிபாடு,
* சித்ரா பெளர்ணமி வழிபாடு,
* தை அமாவாசை வழிபாடு,
* ஆருத்ரா தரிசன வழிபாடு,
* விநாயகர் சதுர்த்தி
* மாசி மகம்
* கார்த்திகை தீபம்
* சஷ்டி விரதம்
* பங்குனி உத்திரம்

போன்ற நாட்களில் சிறப்பு பூஜைகள் நடைபெறும்.

சிறப்பு
-------

* இராமனால் வழிபாடு செய்யப்பட்ட தலம்.
* அனுமனால் பூஜிக்கப்பட்ட லிங்கம்

வெளி இணைப்புகள்
---------------

* கோயில் அமைவிடம்
நேற்று, இன்று, நாளை ( Netru Indru Naalai) என்பது இந்திய இயக்குனர் மணிரத்னம் அவர்களால் இந்தியாவின் சென்னையில் நடைபெற்ற இசை நாடக நிகழ்ச்சிகளின் தொடராகும். இந்த நிகழ்ச்சிக்கான நடனத்தை கலா மற்றும் பிருந்தா ஆகியோர் வழங்கினர். இந்நிகழ்ச்சியைப் பார்க்க 12,000 பேர் வந்ததாக உறுதிப்படுத்தப்படாத தகவல்கள் வந்தன.

கண்ணோட்டம்
----------

2000 ஆம் ஆண்டில் முதன்முதலில் கருத்தியலாக நடத்தப்பட்ட நிகழ்ச்சி "பான்யான்" என்ற அமைப்பிற்கு அதன் கட்டட நிதிக்கு நிதி திரட்ட உதவுவதற்காக ஒரு நிகழ்வாக இருந்தது. இந்நிகழ்ச்சியில் நடிகை ரேவதி மற்றும் நடிகர் அமீர்கான் ஆகியோர் இடம்பெற்றிருந்தனர். இது சென்னையில் உள்ள இந்திய விமான நிலைய மைதானத்தில் நடைபெற்றது. 

அடுத்த நிகழ்ச்சி 2002 திசம்பர் 2002இல் சென்னை, இந்திய தொழில்நுட்பக் கழகத்தில் நடைபெற்றது. இது சுமார் 10,000 பார்வையாளர்களைக் கொண்டிருந்தது. இதன் வடிவம் பாடல்கள் மற்றும் நடனங்கள் முதல் நிகழ்ச்சியைப் போலவே இருந்தது. தொலைக்காட்சி உரிமைகள் விஜய் தொலைக்காட்சிக்கு வழங்கப்பட்டன. 

பிப்ரவரி 2006 இல், நேற்று, இன்று, நாளை நிகழ்ச்சியின் மூன்றாவது தவணை பிராடுவே இசை பாணியில் தமிழ்நாட்டின் சென்னையில் உள்ள சேப்பியார் பொறியியல் கல்லூரியில் நடத்தப்பட்டது. மணிரத்னம் இயக்கிய, மூன்று மணி நேர பாடல், நடனம் மற்றும் நாடகக் களியாட்டம் தமிழகத் திரைப்படத்துறையிலிருந்து, அதன் வெவ்வேறு காலங்களில் நேற்று, இன்று, மற்றும் நாளை வழியாக, உறுதியான செல்லுலாய்டு தருணங்களை மேடையில் உயிர்ப்பித்தது. இந்த நிகழ்ச்சியில் 100 நடனக் கலைஞர்கள் மற்றும் நாடு முழுவதும் உள்ள நடிகர்கள் மற்றும் நடிகைகள் இடம்பெற்றனர். புகழ்பெற்ற திரைப்பட இசையமைப்பாளர் ஏ.ஆர்.ரகுமான் இந்த நிகழ்ச்சிக்காக ஒரு சிறப்பு பாடலை இயற்றினார். மேலும் தயாரிப்பில் ஈடுபட்ட மற்ற குறிப்பிடத்தக்க தொழில்நுட்ப வல்லுநர்களில் கலை இயக்குனர் சாபு சிரில் மற்றும் விருது பெற்ற இயக்குனர் / ஒளிப்பதிவாளர் ராஜிவ் மேனன் ஆகியோர் அடங்குவர்.

ஆளுமைகள்
--------

ஒன்று அல்லது அதற்கு மேற்பட்ட நிகழ்ச்சிகளில் பங்கேற்ற திரைப்பட பிரபலங்கள், முக்கியமாக தமிழகத் திரைப்படத்துறை, பாலிவுட், மற்றும் மலையாளத் திரைப்படத் துறையைச் சேர்ந்தவர்கள் பின்வருமாறு:

* கமல்ஹாசன்
* விஜய்
* மாதவன்
* விக்ரம்
* மோகன்லால்
* அசின் (நடிகை)
* அபிஷேக் பச்சன்
* பிரகாஷ் ராஜ்
* பரத்
* சிரேயா சரன்
* கிரண் ராத்தோட்
* பூஜா
* சதா
* மாளவிகா
* ரோகிணி
* விவேக்
* ஜெனிலியா
* ஸ்ரீதேவி
* வினீத்
* அப்பாஸ்
* சாம்
* விவேக் ஒபரோய்
* சிலம்பரசன்
* லைலா
* ரேவதி
* சிம்ரன்
* சிறீகாந்த்
* சோபனா
* ஆர்யா
* பானுப்ரியா
* சந்தியா
* ரீமா சென்
* ஷில்பா ஷெட்டி
* ஹரிணி
* சுஜாதா மோகன்

குறிப்புகள்
-----------

1. ↑  "A Night Of Fun (Netru Indru Naalai)". IndiaGlitz. 6 February 2006.

வெளி இணைப்புகள்
---------------

* Netru Indru Naalai பரணிடப்பட்டது 2006-02-05 at the வந்தவழி இயந்திரம்
* Gallery of Stage Production Netru Indu Naalai பரணிடப்பட்டது 2006-02-12 at the வந்தவழி இயந்திரம்
*Bauhinia variegata*
**மலையாத்தி** அல்லது **மந்தாரை** (*Bauhinia variegata*) பேபியேசியே குடும்பத்தைச் சேர்ந்த ஒரு பூக்கும் தாவரம் ஆகும். இது தென்கிழக்காசியா, தென் சீனாவிலிருந்து மேற்கே இந்தியா வரையான பகுதிகளைத் தாயகமாகக் கொண்டது. இதன் பூ, ஆர்க்கிட் பூவை ஒத்திருப்பதால் ஆங்கிலத்தில் இதனை *ஆர்க்கிட்மரம்* (Orchidtree) என்றும் அழைப்பதுண்டு. 

சிறியது முதல் நடுத்தரம் வரை உயரமான இம் மரம் 10-12 மீட்டர் உயரம் வரை வளரக்கூடியது. கோடையில் இலைகளை உதிர்த்து விடுகின்றது. இதன் இலை 10-20 சதமமீட்டர் வரை நீள, அகலங்களைக் கொண்டது. இவ்விலையின் அடியும், நுனியும் இரண்டாகப் பிளவுபட்டு வளைந்த வடிவை உடையதாகக் காணப்படும். வெள்ளை அல்லது இளஞ்சிவப்பு நிறத்தில் ஐந்து இதழ்களைக் கொண்ட கவர்ச்சியான இதன் பூக்கள், 8-12 சமீ விட்டம் கொண்டவை. 15-30 சமீ வரை நீளம் கொண்ட இதன் பழங்கள் பல விதைகளை உள்ளடக்கியவை.

வளர்ப்பும் பயன்பாடும்
---------------------

இது வெப்பவலயப் பகுதிகளில் மிகவும் விரும்பி வளர்க்கப்படுகின்ற அலங்காரத் தாவரங்களில் ஒன்றாகும். சிறப்பாக இதன் வாசனை உள்ள பூக்களுக்காக இவை விரும்பப்படுகின்றது.

இவற்றையும் பார்க்கவும்
----------------------

* மரங்கள் பட்டியல்

வெளியிணைப்புகள்
---------------

* Germplasm Resources Information Network: *Bauhinia variegata* பரணிடப்பட்டது 2009-01-05 at the வந்தவழி இயந்திரம்
நேர்மின்னி பரிமாற்று மென்றகடு எரிபொருள் கலனின் விளக்கப்படம்.
**நேர்மின்னி பரிமாற்று மென்றகடு எரிபொருள் கலன்** (*Proton exchange membrane fuel cell*) என்பது எரிபொருள் கலனின் வகைகளுள் ஒன்று, இது போக்குவரத்து பயன்பாடுகளுக்கும் இடம் பெயராத/நிலையான எரிபொருள் கலன், எங்கும் எடுத்துச்செல்லக்கூடிய கையடக்க எரிபொருள் கலனுக்காகவும் உருவாக்கப்பட்டது. இது விண்வெளியூர்திகளில் பயன்படுத்தப்பட்டுவந்த கார எரிபொருள் கலங்களுக்கு மாற்றாக உருவாகிக்கொண்டிருக்கிறது .

### வினைகள்

நேர்மின்னி பரிமாற்று மென்றடுக்கு எரிபொருள் கலனானது ஐத்ரசனும் ஆக்சிசனும் எரிந்து வெப்ப ஆற்றலை உருவாக்குதற்கு மாற்றாக, ஐதரசனுக்கும் ஆக்சிசனுக்கும் இடையேயான மின்வேதிவினையால் தோற்றுவிக்கப்பட்ட வேதி ஆற்றலை மின்னாற்றலாக மாற்றுகிறது.

ஐத்ரசன் வாயுவானது மென்படல மின்முனை மன்றத்தின் (Membrane electrode assembly) நேர்மின்வாயில் பாய்ச்சப்படுகின்றது. ஐத்ரசன் வாயு நேர்மின்வாயில் வினையேற்றம் அடைந்து புரோட்டான்களாகவும் எலக்ட்ரான்களாகவும் உடைகிறது. இந்த ஆக்சிசனேற்ற அரை-மின்கலன் வினை அல்லது ஐத்ரசன் ஆக்சிசனேற்ற வினையை கீழ்க்கண்டவாறு குறிப்பிடலாம்:
**நேர்மின்வாய் வினை:**

|  |  |  |
| --- | --- | --- |
| {\displaystyle \mathrm {H} \_{2}\rightarrow \mathrm {2H} ^{+}+\mathrm {2e} ^{-}} | {\displaystyle E^{o}=0\,V}SHE | {\displaystyle \left(1\right)} |

இந்த புதிதாக உருவான புரோட்டான்கள் பாலிமர் மின்பகுளி மென்றடுக்கு வழியாக ஊடுருவி எதிர்மின்வாயை வந்தடையும். மேலே தோற்றுவிக்கப்பட்ட எலெக்ட்ரான்கள் மின்சுற்று வழியாக பயணித்து மென்படல மின்முனை மன்றத்தின் எதிர் மின்வாயினை அடையும், இவ்வாறு எரிபொருள் கலன் மின் சக்தியை தோற்றுவிக்கின்றது. இதேநேரத்தில் மென்படல மின்முனை மன்றத்தின் எதிர்மின்வாயில் ஆக்சிசன் வாயு பாய்ச்சப்படுகிறது. எதிர்மின்வாயில் செலுத்தப்பட்ட ஆக்சிசன் நேர்மின்வாயிளிருந்து மின்பகுளி வழியாக கடந்து வந்த புரோட்டானுடனும் மின்சுற்று வழியாக பயணித்து வந்த எலக்ட்ரான்களுடனும் வினைபுரிந்து நீர் மூலக்கூறுகளை தோற்றுவிக்கின்றது. இந்த அரை கலன் ஒடுக்க வினை அல்லது ஆக்சிசன் ஒடுக்க வினையைக் கீழ்க்கண்டவாறு குறிப்பிடலாம்:

**எதிர்மின்வாய் வினை:**

|  |  |  |
| --- | --- | --- |
| {\displaystyle {\frac {1}{2}}\mathrm {O} \_{2}+{2H}^{+}+{2e}^{-}\rightarrow \mathrm {H} \_{2}\mathrm {O} } | {\displaystyle E^{o}=1.229\,V}SHE | {\displaystyle \left(2\right)} |

**மொத்த வினை:**

|  |  |  |
| --- | --- | --- |
| {\displaystyle \mathrm {H} \_{2}+{\frac {1}{2}}\mathrm {O} \_{2}\rightarrow \mathrm {H} \_{2}\mathrm {O} } | {\displaystyle E^{o}=1.229\,V}SHE | {\displaystyle \left(3\right)} |

இந்த மீளும் எதிர்வினையில் கொடுக்கப்பட்டுள்ள சமன்பாடுகள் ஐத்ரசனிலிருந்து உருவாக்கப்பட்ட புரோட்டன்கள், எலெக்ட்ரான்கள் ஆக்சிசன் உடன் வினைபுரிந்து நீர் மூலகூறை தோற்றுவிப்பதைக் காட்டுகிறது.

மேற்கோள்கள்
-----------

1. ↑  Loyselle, Patricia; Prokopius, Kevin. "Teledyne Energy Systems, Inc. Proton Exchange Member (PEM) Fuel Cell Engineering Model Powerplant. Test Report: Initial Benchmark Tests in the Original Orientation". *NASA*. Glenn Research Center. 15 September 2011 அன்று பார்க்கப்பட்டது.CS1 maint: multiple names: authors list (link)
நைக்கல் பட்டகம்
**நைக்கல் பட்டகம்** (*Nicol prism*, **நிக்கல் அரியம்**) தள முனைவுற்ற ஒளியைப் பெறப் பயன்படும் ஓர் ஒளியியல் அமைப்பு ஆகும்; இதில் இரு கால்சைட்டு படிகத் துண்டுகள் கனடா பால்சம் என்ற ஒளிபுகும் ஒன்றிணைப்புப் பசையால் ஒட்டப்பட்டுள்ளன. இப்படிகத்தின் வழிச்செல்லும் ஒளிக்கதிர், இயல்பு ஒளிக்கதிர் (சாதாரண ஒளி), இயல்பிலா ஒளிக்கதிர் (அசாதாரண ஒளி) என இரு ஒளிக்கதிர்களாகப் பிரியும்; அதில் இயல்பு ஒளிக்கதிர், கனடா பால்சத்தினால் முழு அக எதிரொளிப்பு அடைந்து தனியாகப் பிரிக்கப்படுகிறது; இயல்பிலா ஒளிக்கதிர் ஊடுருவிச் செல்கிறது. இவ்விரு கதிர்களுமே தளவிளைவுற்ற (முனைவுற்ற) ஒளிக்கதிர்கள் என்பதால், நைக்கல் பட்டகம் தளவிளைவுற்ற ஒளியைப் பெற உதவும் அமைப்பாகச் செயல்படுகிறது. இப்பட்டகம் வில்லியம் நைக்கல் (1770 – 1851) என்ற இசுக்காட்லாந்து இயற்பியலாரால் 1828-இல் உருவாக்கப்பட்டது. இதன் உதவியுடன் மூலக்கூறுகளின் கட்டமைப்பையும் கரிமச் சேர்மங்களின் ஒளியியல் வினையையும் நைக்கல் ஆராய்ந்தார். முன்னர் நுண்ணோக்கியியலிலும் தளவிளைவாக்கியியலிலும் பெரிதும் பயன்படுத்தப்பட்ட நைக்கல் பட்டகத்தைத் தற்போது முனைவாக்கிகளும் கிளான் - தாம்சன் பட்டகமும் பயன்பாட்டில் பின்தள்ளி விட்டன.

கலைச்சொற்கள்
------------

* தள முனைவுற்ற ஒளி - plane polarized light
* இயல்பு ஒளிக்கதிர், இயல்பிலா ஒளிக்கதிர் - ordinary light-ray, extraordinary light-ray
* முழு அக எதிரொளிப்பு - total internal reflection
* தளவிளைவுற்ற (முனைவுற்ற) ஒளி - polarized light
* கட்டமைப்பு - structure
* ஒளியியல் வினை - optical activity
* நுண்ணோக்கியியல் - microscopy
* தளவிளைவாக்கியியல் - polarimetry
* முனைவாக்கி - polarizer
* ஒருதள முனைவாக்கி - Polaroid

மேற்கோள்கள்
-----------

1. ↑  Greenslade, Thomas B. Jr. "Nicol Prism". Kenyon College. 23 January 2014 அன்று பார்க்கப்பட்டது.CS1 maint: multiple names: authors list (link)

* இயல்பியல் களஞ்சியம் -- தொகு. ப.க. பொன்னுசாமி -- பக். 137, 138